Diari Oficial de la Generalitat Valenciana


Sumari del DOGV 6452, del 03-02-2011 (2011/1100)

Informació pública del pla de reforma interior integrant de l'alternativa tècnica del Programa d'Actuació Integrada de les Unitats d'Execució A27, A28-2, A29-2, A30-2 i A31-2 redelimitades del Pla General de Borriana.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6452

Data del DOGV
:   03-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/1100


Data del document
:   21-01-2011

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Informació pública del pla de reforma interior integrant de l'alternativa tècnica del Programa d'Actuació Integrada de les Unitats d'Execució A27, A28-2, A29-2, A30-2 i A31-2 redelimitades del Pla General de Borriana. [2011/1100]  
L'Alcaldia Presidència de l'Ajuntament de Borriana, en data 20 de gener de 2011, va adoptar resolució amb la següent part dispositiva:  
«Primer. Sotmetre a informació pública el pla de reforma interior integrant de l'alternativa tècnica del Programa d'Actuació Integrada de les Unitats d'Execució A27, A28-2, A29-2, A30-2 i A31-2 redelimitades del Pla General de Borriana i de l'àmbit corresponent a les parcel·les afectades per l'obtenció i urbanització dels viaris de connexió de les esmentades unitats d'execució, presentada per Vicente Martí Ferrer, en representació de la mercantil L3M Construcción, Urbanismo y Servicios, SA, en data 26 de novembre de 2010 (RE 21307), i en el qual es recullen les modificacions assenyalades en l'informe de l'arquitecte municipal de 28 de juliol de 2010, tenint com a objecte:  
· La redelimitació de les esmentades unitats d'execució del Pla General de Borriana.  
· Identificació i tractament de les edificacions consolidades.  
· El canvi de la tipologia en part de les illes edificables de la unitat d'execució A-27.  
· Reajustament del coeficient d'edificabilitat neta sobre parcel·la, segons l'aprofitament tipus respectiu.  
· L'ajust de les alineacions de la xarxa viària interna.  
· El canvi en l'ordenació de la unitat d'execució A-27 afecta la servitud de costes, de manera que es qualifica com a espai lliure privat (ELP) tota la franja d'illa afecta a l'esmentada servitud.  
La informació pública es farà efectiva per mitjà de la publicació d'un anunci en el Diari Oficial de la Comunitat Valenciana i en un diari no oficial d'àmplia difusió en la localitat. Tindrà un període d'un mes, comptador des de la publicació de l'anunci en el Diari Oficial de la Comunitat Valenciana, i durant l'esmentat termini, el document diligenciat i complet estarà dipositat, per a la seua consulta pública en horari de 09.00 a 14.00 hores, en la Secció II Negociat d'Ordenació del Territori i Urbanisme de l'Ajuntament de Borriana, i s'hi poden presentar les al·legacions, suggeriments i qualssevol altres documents que s'estimen oportuns.  
Així mateix, s'assenyala que el present document podrà consultar-se al web .  
Amb caràcter previ a la publicació de l'anunci d'informació pública, s'haurà de remetre avís al domicili fiscal dels qui consten en el cadastre com a titulars de drets afectats per l'actuació, avís que s'ha de practicar d'acord amb el que preveu l'article 134 de la Llei Urbanística Valenciana.  
Segon. Remetre al Servei Provincial de Costes del Ministeri de Medi Ambient, Medi Rural i Marí, còpia del document que se sotmet a informació pública, en suport digital, a efecte del que preveu l'article 112 de la Llei 22/1988, de 28 de juliol, de Costes.  
Tercer. Contra la present resolució, com a acte de tràmit que no posa fi a la via administrativa, no és possible interposar cap recurs.»  
Cosa que es fa pública per a general coneixement.  
Borriana, 21 de gener de 2011.- L'alcalde: José R. Calpe Saera.